 Timu hizo zitaoneshana kazi kwenye Uwanja wa Kumbukumbu ya Sokoine jijini Mbeya.Boban ameanza kazi na Mbeya City na atakuwa kati ya wachezaji watakaocheza dhidi ya Simba, Jumamosi. Kwa mujibu wa taarifa zilizopatikana kutoka Mbeya jana, Boban alifanya mazoezi na wenzake na kesho anatarajiwa kuwemo katika kikosi kitakachoanza katika mchezo huo.Boban alijiunga na Mbeya City mwanzoni mwa msimu huu, lakini hakuwahi kuichezea timu hiyo katika mchezo wowote. Lakini kulikuwa na mambo kadhaa aliyotakiwa kumalizana na uongozi wa timu kabla ya kujiunga nayo.Taarifa nyingine zimeeleza Boban alisafiri kwenda kufanya majaribio nje ya nchi. Kwa Mbeya City, huo utakuwa mchezo wa kwanza bila ya kocha wake aliyeipandisha hadi Ligi Kuu, Juma Mwambusi aliyehamia Yanga wiki hii akichukua nafasi ya Charles Boniface Mkwasa aliyekabidhiwa jukumu la kuinoa Taifa Stars.